**Tööõiguse komisjoni korralise istungi protokoll**

09. mai 2016. a nr 2

Tallinn

Istungit juhatas komisjoni esimees Anne Värvimann ja protokollis Triinu Hiob.

Istungist võtsid osa komisjoni liikmed Anne Värvimann, Triinu Hiob, Rando Maisvee, Katrin Sarap, Senny Pello, Karina Paatsi ja Indrek Ergma.

Istungilt puudusid etteteatamisega komisjoni liikmed Kristi Sild ja Ljudmila Tamar.

Istungist võttis täiendavalt osa komisjoni poolt istungile kutsutud Eesti Kaubandus- ja Tööstuskoja poliitikakujundamise ja õigusosakonna juhataja Marko Udras eesmärgiga arutada tööõiguse komisjoniga Eesti Kaubandus- ja Tööstuskoja ettepanekuid noorte tööhõive ning paindliku tööaja regulatsioonide täiendamise osas.

Istung algas kell 14.00

Istung lõppes kell 16.30

**Päevakord:**

1. Arutelu Eesti Kaubandus- ja Tööstuskoja poliitikakujundamise ja õigusosakonna juhataja Marko Udrasega noorte tööhõive ning töö- ja puhkeaja regulatsioonide paindlikumaks muutmise teemal.
2. Pärast Marko Udrase lahkumist muude komisjoni tööd puudutavate küsimuste arutelu.

**Otsused:**

1. Komisjon toetab Eesti Kaubandus- ja Tööstuskoja poolt SoM-ile 01.04.2016. a esitatud ettepanekuid töö- ja puhkeaja regulatsiooni paindlikumaks muutmise osas. Komisjon ja Eesti Kaubandus- ja Tööstuskoda teevad edaspidi vajadusel koostööd töö- ja puhkeaja regulatsiooni paindlikumaks muutmise eesmärgil nii tööandja kui ka tööaja jaoks.
2. Komisjoni esimees saadab järelpärimise SoM-ile ettepanekuga kohtuda ja arutada paindlike töösuhete ning ITVS olulisi küsimusi.

Otsused võeti vastu ühehäälselt

Anne Värvimann Triinu Hiob

istungi juhataja istungi protokollija